Paul Scholes

Paul Aaron Scholes (lahir 16 November 1974) ialah seorang pengulas bola sepak, jurulatih dan bekas pemain profesional dari England. Dianggap secara meluas sebagai salah seorang pemain tengah terhebat sepanjang zaman, Scholes menghabiskan seluruh kerjaya profesionalnya sebagai pemain bersama Manchester United, di mana beliau menjaringkan lebih daripada 150 gol dalam lebih 700 penampilan antara tahun 1993 hingga 2013. Scholes memenangi 25 trofi, termasuk 11 gelaran Liga Perdana Inggeris (terbanyak dalam kalangan pemain England), tiga Piala FA Inggeris dan dua gelaran Liga Juara-Juara UEFA. Beliau terkenal dengan kemahiran teknikalnya, hantaran yang tepat, pergerakan yang bijak, rembatan kuat dari jarak jauh, serta keupayaan menjaringkan gol.

 Awal Kehidupan 
Paul Scholes dilahirkan Hospital Hope, Salford, United Kingdom. Beliau ialah anak kepada Martha dan Stewart Scholes. Ketika Scholes berumur 18 bulan, keluarga Scholes berpindah ke Kawasan Langley, Middleton, Manchester Raya di mana mereka tinggal di Bowness Road sebelum berpindah ke Talkin Drive. Dia memulakan alam persekolahan di St. Mary's RC Primary School di Langley. Pasukan pertama yang diwakilinya ialah Langley Furrows. Beliau juga pemain kriket yang cemerlang. Pada usia 14 tahun, dia mula berlatih bersama  Manchester United. Kemudian beliau menjadi pelatih dalam akademi setelah meninggalkan Sekolah Tinggi Roman Katolik Cardinal Langley. Sebelum beliau menamatkan persekolahan, beliau mewakili Sekolah-sekolah United Kingdom dalam bola sepak.

 Anugerah 
 Manchester United (1994 – kini) 
 Liga Perdana Inggeris (7) - 1995-96, 1996-97, 1998-99, 1999-00, 2000-01, 2002-03, 2006-07, 2007-08, 2008-09, 2010-11, 2012-13
 Piala F.A. (3) - 1996, 1999, 2004
 Piala Liga (1) - 2006
 Liga Juara-Juara Eropah (2) - 1999, 2008
 Piala Antara Benua (1) - 1999
 Piala Perisai Komuniti (5) - 1994, 1996, 1997, 2003, 2007
 Piala Dunia Kelab FIFA (1) - 2008

 Gelaran Peribadi 
 Barclays Pemain Terbaik Bulanan untuk bulan Oktober 2006.
 Pasukan Terbaik Tahunan Liga Perdana Inggeris: 2006-07

 Trivia 
 Paul Scholes merupakan peminat pasukan Oldham Athletic dan kelibatnya dapat dilihat ketika kelab tersebut bermain di laman sendiri sekiranya masanya tidak bertembung dengan komitmennya kepada Manchester United. Kadangkala dia menyebut mahu menamatkan kariernya di Oldham Athletichttp://www.carling.com/football/manchester-united-football-club/paul-scholes.html

 Paul juga merupakan ahli Trust Oldham, sebuah yayasan peminat yang ditubuhkan oleh peminat Oldham Athletic.

 Paul ada menyatakan bahawa beliau gemar memasak, terutamanya lasagna. 

 Paul tidak mempunyai ejen dan menguruskan sendiri urusannya dengan Manchester United F.C. 

 Paul Scholes merupakan penghidap asma.  ref

 Rujukan 

 Pautan luar 

 FootballDatabase provides Paul Scholes' profile and stats
 Legends of Old Trafford: Paul Scholes

Kategori:Kelahiran 1974
Kategori:Pemain tengah (bola sepak)
Kategori:Pemain Manchester United F.C.
Kategori:Pemain Piala Dunia FIFA 1998
Kategori:Pemain UEFA Euro 2000
Kategori:Pemain Piala Dunia FIFA 2002
Kategori:Pemain UEFA Euro 2004
Kategori:Pemain bola sepak Inggeris